**Szombathely Megyei Jogú Város Önkormányzata Közgyűlésének**

**4/2024. (III.1.) önkormányzati rendelete**

**a települési támogatás keretében nyújtott ellátások és a szociális szolgáltatások helyi szabályzásáról szóló 8/2015. (II.27.) önkormányzati rendelet módosításáról**

Szombathely Megyei Jogú Város Önkormányzatának Közgyűlése a szociális igazgatásról és a szociális ellátásokról szóló 1993. évi III. törvény 1. § (2) bekezdésében, 25. § (3) bekezdés b) pontjában, 26. §-ában, 32. § (3) bekezdésében, 45. §-ában és 132. § (4) bekezdés g) pontjában kapott felhatalmazás alapján, az Alaptörvény 32. cikk (1) bekezdés a) pontjában, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8a. pontjában és a szociális igazgatásról és a szociális ellátásokról szóló 1993. évi III. törvény 2. § (3) bekezdésében meghatározott feladatkörében eljárva a következőket rendeli el:

**1. §**

A települési támogatás keretében nyújtott ellátások és a szociális szolgáltatások helyi szabályzásáról szóló 8/2015. (II.27.) önkormányzati rendelet (a továbbiakban: Rendelet) 11. §-a a következő d) ponttal egészül ki:

*(A rendszeres települési támogatások fajtái:)*

„*d)* közlekedési támogatás.”

**2. §**

A Rendelet a következő alcímmel egészül ki:

**„Közlekedési támogatás**

**14/A. §**

(1) Közlekedési támogatásra jogosult a tanuló, azon tanév utolsó napjáig, amelyben 16. életévét betölti.

(2) A támogatásra való jogosultságot a kérelem benyújtása hónapjának első napjától tárgy tanév utolsó napjáig (minden év augusztus 31. napja) kell megállapítani a (3) bekezdésben foglalt kivétellel.

(3) A 2023/2024. tanév vonatkozásában a támogatás kezdő időpontja: 2024. április 1. napja, a kérelmek benyújtásának legkorábbi időpontja 2024. március 4. napja. A további tanévek tekintetében a kérelmek benyújtásának legkorábbi dátuma augusztus 1. napja, amelyre szeptember 1. napjától állapítható meg a jogosultság.

(4) A támogatás ugyanazon tanuló vonatkozásában egy tanévben csak egyszer állapítható meg.

(5) A támogatásra való jogosultság megállapítása iránti kérelemhez csatolni kell a tanuló érvényes diákigazolványának másolatát.

(6) A támogatásban részesülő tanuló ingyen jogosult a helyi közösségi közlekedésre alkalmas havi tanuló bérletre, amely a Blaguss Agora Szombathely, Éhen Gyula téri pénztárában, a szolgáltató által meghatározott időpontokban vehető át.

(7) A jogosultságot megállapító határozat alapján adott hónapra vonatkozóan csak egy alkalommal válható ki bérlet.”

**3. §**

A Rendelet 16. § (3) bekezdése a következő c) ponttal egészül ki:

*(Kizárólag természetbeni ellátásként nyújtható)*

„*c)* közlekedési támogatás.”

**4. §**

Ez a rendelet a kihirdetését követő napon lép hatályba.

|  |  |
| --- | --- |
| **/: Dr. Nemény András :/ polgármester** | **/: Dr. Károlyi Ákos :/ jegyző** |

**A rendelet a Polgármesteri Hivatal hirdetőtábláján történő kifüggesztés útján a mai napon kihirdetésre került.**

**Szombathely, 2024. március 1.**

**/: Dr. Károlyi Ákos :/**

**jegyző**